钦定古今图书集成/明伦汇编/氏族典/第445卷 > 《廖用贤尚友录》 > 柳崇
## 钦定古今图书集成/明伦汇编/氏族典/第445卷 > 《廖用贤尚友录》 > 柳崇

按《万姓统谱》：崇字子高，河东人。以儒学著名，五季末，
终身御布衣，称处士。王延政据建州，闻其名，召补延
平沙县丞，力谢不仕。宋朝中以子贵，例当授官，戒其
子曰：“不可以奏请夺吾志。”及疾革，遗命曰：“吾读圣人
书，朝闻道，夕死可矣。毋得以浮屠法灰吾之身。”后累
赠尚书工部侍郎。子七人，宜宣寘宏采密察；宜登第，
累赠尚书工部侍郎。宣，仕至大理司直。寘、宏，并登进
士第。察年十七举，应贤良，待诏金马门，仕至检校尚
书水部员外郎。